b'\n_START_ARTICLE_\nFilosofinis akmuo\n_START_PARAGRAPH_\nFilosofinis akmuo(dar vadinamas I\xc5\xa1minties akmeniu)\xc2\xa0\xe2\x80\x93 Vakar\xc5\xb3 alchemik\xc5\xb3 ie\xc5\xa1kota mitin\xc4\x97 substancija, galinti nevertingus metalus paversti vertingesniais, svarbiausia\xc2\xa0\xe2\x80\x93 auksu ir (arba) sukurti eliksyr\xc4\x85, paver\xc4\x8diant\xc4\xaf \xc5\xbemog\xc5\xb3 nemirtingu. Filosofinis akmuo buvo vienas pagrindini\xc5\xb3 alchemijos mokslo tiksl\xc5\xb3 (kaip ir universalus tirpiklis, panac\xc4\x97ja ar nemirtingumo eliksyras). Filosofinis akmuo taip ir nebuvo sukurtas.\n_START_SECTION_\nPasakojimai apie akmen\xc4\xaf\n_START_PARAGRAPH_\nFilosofinis akmuo buvo daugelio met\xc5\xb3 alchemik\xc5\xb3 tyrin\xc4\x97jim\xc5\xb3 objektas. Galiausiai buvo sukurta daugyb\xc4\x97 u\xc5\xbera\xc5\xa1\xc5\xb3, pasakojim\xc5\xb3 ir pan., kuriuose pasakojama, kad alchemikams pavyko sukurti \xc5\xa1\xc4\xaf paslapting\xc4\x85j\xc4\xaf akmen\xc4\xaf. Yra i\xc5\xa1lik\xc4\x99 net ir galim\xc5\xb3 tokios gamybos recept\xc5\xb3. Deja, tai neturi joki\xc5\xb3 reali\xc5\xb3 patvirtinim\xc5\xb3._NEWLINE_Filosofinio akmens id\xc4\x97ja panaudota ne viename fantastiniame k\xc5\xabrinyje. Pvz., cikle \xe2\x80\x9eHaris Poteris\xe2\x80\x9c minimas j\xc4\xaf suk\xc5\xabr\xc4\x99s alchemikas Nikolas Ugninis arba japoni\xc5\xa1kame animaciniame seriale \xe2\x80\x9eMetalinis Alchemikas\xe2\x80\x9c.\n_START_SECTION_\nGamybos tikslai\n_START_PARAGRAPH_\nFilosofinio akmens gamyboje vienas pagrindini\xc5\xb3, reali\xc5\xb3 alchemik\xc5\xb3 tiksl\xc5\xb3 buvo b\xc5\xabtent pralobti (\xc5\xbeinant aukso vert\xc4\x99 palyginus su kitais metalais). Taip pat alchemikai band\xc4\x97 \xc4\xafrodyti, kad jie sugeba panaudoti med\xc5\xbeiagas ir gamt\xc4\x85 savo tikslams.'